திங்குபுச்சே
[[Image:Dingboche.jpg|thumb|திங்குபுச்சே (Dingboche)]]
 '''திங்குபுச்சே''' (Dingboche, दिङबोचे) {{Coord|27|53|N|86|49|E}} என்னும் ஊர்  [[நேபாளம்|நேபாள நாட்டில்]] [[இமய மலை]]ப்பகுதியில் வடகிழக்கே உள்ள [[கும்பு]]ப் பகுதியில் [[சுக்குக்குங்கு பள்ளத்தாக்கு|சுக்குக்குங்கு பள்ளத்தாக்கில்]] உள்ளது. இவ்வூரின் மக்கள் தொகை ஏறத்தாழ 200 பேர் என 2011 ஆண்டுக்கான கணக்கெடுப்பு குறிக்கின்றது. இவ்வூர் கடல்மட்டத்திலிருந்து 4,530 மீட்டர் (14,800&amp;nbsp;அடி) உயரத்தில் அமைந்துள்ளது.
 
 ==சுற்றுலா==
 
 திங்குபுச்சே கரட்டுநடை உலாவுநர்களுக்கும் மலையேறிகளுக்கும் பிடித்தமான இடம். [[எவரெசுட்டு]] முகட்டிற்கும், [[அமா தபலாம்]], இமுஞ்சாட்ஃசே (Imja Tse; Tse என்றால் முகடு அல்லது சிகரம் எனப்பொருள்) ஆகிய மலைமுகட்டை நோக்கிப் போவோருக்கு இவ்விடம் உகந்த தங்குமிடம். உயரச்சூழலுக்கு பழக்கப்படுத்திக்கொள்ள பெரும்பாலும் இரண்டு இரவு இங்கே தங்குவார்கள்&lt;ref&gt;Muza, SR; Fulco, CS; Cymerman, A (2004). &quot;Altitude Acclimatization Guide.&quot;. US Army Research Inst. of Environmental Medicine Thermal and Mountain Medicine Division Technical Report (USARIEM-TN-04-05). http://archive.rubicon-foundation.org/7616 {{Webarchive|url=https://web.archive.org/web/20090423042451/http://archive.rubicon-foundation.org/7616 |date=2009-04-23 }}. Retrieved 2009-03-05&lt;/ref&gt;  
 
 இவ்வூர் சுற்றுலா வருகையர்களை நம்பி இருக்கின்றது. மலையேறிகள் விடுதிகளில் தங்குவதும், கூடாரமடித்துத் தங்குவதும் பரக்கக் காணக்கூடியது. இமுஞ்சா ஆறு (Imja River) இவ்வூருக்குக் கிழக்காகப் பாய்கின்றது.&lt;ref&gt;Bradley, Mayhew; &quot;Trekking in the Nepal Himalaya&quot;; (2009); 9 edição; p 97 (map) and pp 117-118; Lonely Planet; {{ISBN|978-1-74104-188-0}}.&lt;/ref&gt;
 
 ஓர் உலங்கு வானூர்தி (எலிக்காட்டர்) இறங்கு தளம் இமுஞ்சா ஆற்றுக்கு மேற்கே அமைந்துள்ளது. உலகின் மிக உயரத்தில் அமைந்த பில்லியர்டு விளையாட்டு அரங்கங்களில் ஒன்றும் இங்குள்ளது.  
 
 [[File:Dingboche (3).jpg|thumb|இமுஞ்சா ஆற்றின் அருகே ஒரு சிறிய தூபி]]
 [[File:Dingboche (1).jpg|thumb|தபோச்சே மலை பின்புலத்தில் இருக்க ஒரு தூபி]]
 
 திங்குபுச்சேயின் சிறப்பான அமைப்புகளில் ஒன்று பல கிலோமீட்டர் தொலைவுக்கு வெவ்வேறு அளவிலான கல்லால் ஆன சுவர் அமைக்கப்பட்டிருத்தல். இது பள்ளத்தாக்கு முழுவதையும் உள்ளடக்கியதாகவிருக்கின்றது. நிலத்தை உழ இந்தக் கல்லால ஆன சுவரில் இருந்து கல்லை எடுத்து குவித்து இருக்கின்றார்கள். 
 
 ==போக்குவரத்து==
 [[நாமிச்சே பசார்]] அல்லது [[தெங்குபுச்சே]]யில் இருந்து வரும்பொழுது திங்குபுச்சேயே [[பெரிச்சே]]யைவிட நல்ல தேர்வு. இங்கு நல்ல கதிரொளியிருப்பதும், கும்புப்பள்ளத்தாக்கிலிருந்து குளிர்க்காற்றில்லாமல் இருப்பதும் சிறப்பானது. ஊரின் தேவைக்கு ஏற்ற பொருள்களை எடுத்து வருவதற்கும், ஊரின் விளைபொருள்களை எடுத்துச்செல்வதற்கும் பெரும்பாலான போக்குவரத்துகள் கவரிமா (yak), அல்லது கோவேறு கழுதை அல்லது கால்நடையாகச் சுமந்து செல்வதுதான்&lt;ref&gt;Shrestha, Vinos Prasad; “Concise Geography of Nepal”; (2007); Mandal Publications; {{ISBN|978-99946-55-04-5}}.&lt;/ref&gt;
 
 ==தட்பவெப்பநிலை==
 திங்குபுச்சே மழையும் குளிர்ந்த கோடையும், உலர்ந்த குளிர்ந்த குளிர்காலமும் கொண்டது. இவ்விடத்தின் உயரமும் கோடையில் பருவ மழையும் தட்பவெப்பநிலையைக் கட்டுப்படுத்துகின்றது.
 இளவேனில் காலத்திலும் (மார்ச்சு-ஏப்பிரல்), இலையுதிர்காலத்திலும் (அக்டோபர்-நவம்பர்) ஏறுவது சிறந்த்து, ஏனெனில் நல்ல வெப்பநிலையும், மலைப்பகுதியில் காணுந்தொலைவும் நன்றாகவிருக்கும். குளிர்காலத்தில் பல விடுதிகள் மூடியிருக்கும். மிகுந்த குளிராகவும் இருக்கும். நீர் உறையும் வெப்பநிலைக்குக் கீழாகவே பெரும்பாலும் இருக்கும். ஆகவே மலையேற்றத்துக்குச் சிறந்த காலம் அன்று. 
 
 ==படக்காட்சியகம்==
 
 [[Image:Dingboche Nepal at Night.jpg|center|600px|thumb|இரவில் திங்குபுச்சே]]
 [[File:Sagarmatha National Park-Tengboche to Dingboche 2013-05-02 08-59-03 pano.jpg|thumb|1000px|cente| எவரெசுட்டு அடிவார முகாம் பகுதியில் (உயரம் 5,364 மீட்டர்) இருந்து காணும் அகலக்காட்சி. [[தெங்குபுச்சே]] முதல் [[திங்குபுச்சே]] வரை.]]
 
 
 ==குறிப்புகள்==
 
 &lt;references/&gt;
 
 ==வெளியிணைப்புகள்==
 
 {{en icon}} [http://www.travelpod/travel-blog-city/Nepal/Dingboche/tpod.html/ Travelpod Dingboche]{{Dead link|date=ஆகஸ்ட் 2021 |bot=InternetArchiveBot }}
 {{Solukhumbu District}}